SAFARI พ้นล้มละลายแล้ว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

บริษัท ซาฟารีเวิลด์ (SAFARI) แจ้งว่า บริษัทได้กู้ยืมเงินจากธนาคารในประเทศจำนวน 1,050 ล้านบาท นำไปชำระคืนให้แก่ธนาคารผู้เป็นโจทก์ยื่นฟ้องบริษัทให้ล้มละลายแล้ว และในวันที่ 29 มิ.ย.ที่ผ่านมา บริษัทก็ได้ยื่นคำร้องต่อศาลเพื่อขอถอนอุทธรณ์คดีแพ่งและคดีล้มละลาย ซึ่งศาลได้สั่งเพิกถอนคดีล้มละลายแล้ว สำหรับคดีแพ่งยังอยู่ระหว่างกระบวนการของศาลอุทธรณ์ ซึ่งคาดว่าจะเรียบร้อยภายในเดือน ส.ค.นี้
ด้านการดำเนินงานของบริษัทในไตรมาส 2 มีกำไรสุทธิ 1,663.15 ล้านบาทและรวม 6 เดือนกำไรสุทธิ 1,688.20 ล้านบาท คิดเป็นกำไรต่อหุ้น 8.44 บาท เทียบกับขาดทุนสุทธิ 140 ล้านบาท ในช่วงเดียวกันปีก่อน เพราะมีกำไรจากการปรับโครงสร้างหนี้ 1,863.27 ล้านบาท
ขณะที่ธุรกิจปกติยังไม่ดีขึ้น คือ มีรายได้จากการดำเนินงานจำนวน 82.19 ล้านบาท ลดลง 13.9% เพราะจำนวนผู้เข้าชมชาวต่างชาติที่ลดลงจำนวนมาก เนื่องมา จากสถานการณ์ความไม่สงบในกรุงเทพฯ ทำให้บริษัทมีผลขาดทุนขั้นต้น 15.87 ล้านบาท เพิ่มขึ้นถึง 288% จากระยะเดียวกันปีก่อน